Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 648/11/8802	Košice I, 30.4.2013
EEČ : 2-63-108-2013

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 30.4.2013, spisová značka 2 Pv 648/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach v presne nezistenej dobe od 26.9.2011 do 5.10.2011 v elektromerovom rozvádzači umiestnenom na chodbe v obytnom dome na ul. XXXXX porušila plombu montážnika a následne svojvoľne zapojila elektromer č. XXXXX a to takým spôsobom, že vodiče zapojila do svorkovnice elektromera, kde týmto úkonom došlo k oživeniu elektroinštalácie odberného miesta bytu č. 1 na ul. XXXXX, čím neoprávnene odobrala 33 KWh elektriny bez uzavretej zmluvy a čin takto spáchala na veci, ktorej odber podlieha spoplatneniu na základe osobitného predpisu, čím spôsobila tak pre spol. Východoslovenská distribučná, a.s., so sídlom na ul. Mlynskej č. 31 v Košiciach škodu vo výške 5,33 EUR.

Uznesením prokurátora Okresnej prokuratúry XXXXX I zo dňa 30.4.2013, spisová značka 2 Pv 648/11/8802, bola určená obvinenej skúšobná doba v trvaní 12 mesiacov.
Odôvodnenie:
Uznesením povereného príslušníka Obvodného oddelenia PZ XXXXX Sever sp.zn. ČVS: ORP-4243/SE-KE-2011 z 25.10.2011 bolo podľa § 199 ods. 1 Trestného poriadku začaté trestné stíhanie a uznesením z 11.11.2011 bolo podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. e) Trestného zákona na tom skutkovom základe, že :

- v Košiciach v presne nezistenej dobe od 26.9.2011 do 5.10.2011 v elektromerovom rozvádzači umiestnenom na chodbe v obytnom dome na ul. XXXXX porušila plombu montážnika a následne svojvoľne zapojila elektromer č. XXXXX a to takým spôsobom, že vodiče zapojila do svorkovnice elektromera, kde týmto úkonom došlo k oživeniu elektroinštalácie odberného miesta bytu č. 1 na ul. XXXXX, čím neoprávnene odobrala 33 KWh elektriny bez uzavretej zmluvy a čin takto spáchala na veci, ktorej odber podlieha spoplatneniu na základe osobitného predpisu, čím spôsobila tak pre spol. Východoslovenská distribučná, a.s., so sídlom na ul. Mlynskej č. 31 v Košiciach škodu vo výške 5,33 EUR.

  Uznesením prokurátora Okresnej prokuratúry XXXXX I sp.zn. 2 Pv 648/11-8 z 27.03.2012 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie proti obvinenej XXXXX pre prečin krádeže podľa § 212 ods. 2 písm. e) Trestného zákona s určením skúšobnej doby v trvaní 12 (dvanásť) mesiacov. 

      Uznesenie o podmienečnom zastavení trestného stíhania sa stalo právoplatným dňa 06.04.2012. Skúšobná doba uplynula dňa 06.04.2013.
  
  Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Nakoľko u obvinenej XXXXX boli zákonom splnené podmienky na rozhodnutie o osvedčení sa v skúšobnej dobe podmienečného zastavenia trestného stíhania, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka